સિડનીઃ બોલ ટેમ્પરિંગના કારણે સમગ્ર વિશ્વમાં બદનામ થઈ ચૂકેલી ઓસ્ટ્રેલિયાની ટીમનો એક મોટો ઝટકો લાગ્યો છે. ક્રિકેટ ઓસ્ટ્રેલિયાની ટોચની સ્પોન્સર કંપની મેગલને ક્રિકેટ ઓસ્ટ્રેલિયા સાથે તેમની ભાગીદારીનો અંત લાવી દીધો છે. મેગલનના ચીફ એક્ઝિક્યુટિવ અને સહસંસ્થાપક હામિશ ડગ્લાસે આ વાતને સમર્થન આપ્યું છે. તેમણે કહ્યું કે, અમારી ભાગીદારી સાચી ભાવનાવાળી રમત, પ્રતિષ્ઠા, અખંડતા, શ્રેષ્ઠ નેતૃત્વ અને સમર્પણ પર આધારિત હતી.